Here is a page extracted from Wikipedia that may contain CSS, HTML, and a lot of unformatted text.

Title: Terrient
Content: Terrient (Terriente en castellano) ye un municipio aragonés de la provincia de Teruel, situau en la comarca de la Sierra d'Albarracín y partiu chudicial de Teruel. La suya población ye de 178 habitants (2015), en una superficie de 48,05 km² con una densidat de 3,69 hab/km².

Cheografía 
Terrient ye situau a piet de la Sierra de L'Algarbe, a una distancia de 34 km de Teruel, la capital de la suya provincia, y a 13 km d'Albarracín, la capital de la suya comarca.

Comprende l'aldeya u pedanía d'El Villarecho y los casals Foyos Quemados, Los Molinares, Mierla, Molinos d'Algarbe y Villalba.

Terrient ye la localidat tipo a on se definió la unidat estratigrafica Miembro Terrient, d'edat kimmerigiana (Churasico superior), y de facies oncoliticas.

Mugas 
Lo termin municipal de Terrient presenta dos curtas mugas con Toril y Masegoso, la resta de lo termin municipal ye repitiau por una estreita francha u manga de lo termin d'Albarracín, que desparte Terrient de Toril y Masegoso, Val Longuiello, Moscardón, Royuela, Saldón y Val de Cuenca.

Toponimia 
Lo toponimo Terrient se relaciona con "Torrent", con una disimilación de la o como e, común en aragonés: hespital, prebar, los toponimos Teruel y Segorb, y que talment explique l'alternancia de las formas Bidaxen y Bidaxon.

Entre los suyos microtoponimos mes intresants y antigos bi ha una partida con etimolochía arabe, El Algarbe, que ya se menciona en textos medievals.

Historia 
Terrient estió una aldeya de la Sexma de Chabaloyas adintro de la Comunidat d'aldeyas d'Albarracín. Fació part tamién de la Sobrecollida de Teruel por lo menos dende 1446 dica 1495, de la Vereda de Teruel en lo sieglo XVII y de lo Correchimiento d'Albarracín entre 1711 y 1833. En 1785 prenió la categoría de "lugar".

Demografía

Administración

Reparto de concellers

Alcaldes

Molimentos 

 Casa de la Villa, de lo sieglo XVI. Ye protechida legalment dende 2002 con la suya declaración como Bien d'Intrés Cultural.
 Ilesia parroquial d'el Salvador, de lo sieglo XVI.
 Ermita d'el Rosario, de lo sieglo XVIII.

Fiestas 
 2 de chulio, la Visitación de la Virchen.

Referencias

Vinclos externos 
 Terrient en CAIAragón.